Laidlaw verruil Frankryk vir Japan | Netwerk24
Laidlaw verruil Frankryk vir Japan
06 Julie 2020 21:30
Die voormalige Skotse kaptein Greig Laidlaw het aangekondig dat hy van Clermont in Frankryk na die Shining Arcs in Japan gaan skuif.
Greig Laidlaw. Foto: Getty Images
Die 34-jarige Laidlaw het na verlede jaar se Wêreldbekertoernooi sy uittrede uit toetsrugby aangekondig.
Dis nie bekend hoe lank sy kontrak in Japan gaan duur nie, maar die skrumskakel het Maandag gesê hy is baie opgewonde oor die skuif.
"Elke keer as ek Japan besoek, word ek van voor af verstom deur die gasvryheid en vriendelikheid van die Japanners.
"Ek kan nie wag om my in die land te vestig nie. Benewens my bedrae vir die Shining Arcs, wil ek meer van die rugbykultuur en die wonderlike mense se leefstyl leer," het Laidlaw bygevoeg. – TeamTalk